Mbi 1 100 të vdekur nga përmbytjet masive në Pakistan
Sipas Kombeve të Bashkuara, llogariten rreth 1 milionë pakistanezë që janë prekur nga fatkeqësia
Infrastruktura e dobët është bërë pengesa kryesore e përpjekjeve të ndihmave në pjesën veri-perëndimore të Pakistanit. Ekipet e shpëtimit po punojnë me ngut për të ndihmuar mijëra vetë të bllokuar nga përmbytjet, ndërkohë që fronti atmosferik që solli shirat e rrëmbyer pritet të lëvizë drejt jugut të vendit, ku kërcënon të shkaktojë dëme të reja. Mbi 30 mijë trupa pakistaneze janë përfshirë në përpjekjet e shpëtimit, duke evakuuar më shumë se 19 mijë vetë nga zonat e prekura nga stuhija. Por mendohet se ka plot njerëz të bllokuar në zona të largëta përfshirë Kohistanin dhe luginën Swat. Në Nowshera, banorët u detyruan të përshkojnë në këmbë rrugët e përmbytyra për të arritur në terrene më të larta mbi ujë. Stuhija përmbyti qendrën tregtare dhe një pjesë të mirë të qytetit: .- thotë një tregëtar Është vetëm një fragment i tragjedisë njerëzore, që zyrtarët thonë se ka prekur mbi 500 mijë vetë si rezultat i përmbytjeve dhe rrëshqitjes së dheut. Fëmijët dhe gratë, paralajmërojnë ata, janë më të rrezikuarit. Për zonat e goditura në një nga vendet më të varfra të botës, një tragjedi e tillë nënkupton shkatërrim të plotë. Shumë nga banorët kanë humbur mënyrën e jetesës në këto përmbytje. Shair Dad kishte një punishte tunxhi. Ai thotë se ka 10 vjet që e ka ndërtuar këtë biznes, pasi mori një kredi të madhe: - thotë ai Shumë nga banorët ndodhen këtu në rrezik për jetën, me shpresën se do të shpëtojnë diçka nga zotërimet e tyre: Për këta banorë që kanë humbur gjithçka, ndihmat qeveritare janë jetike. Ndërkaq, organizatat e ndihmave paralajmërojnë se tani afron momenti kritik i kërcënimit të epidemive. Disa nga të evakuuarit kanë filluar të shfaqin simptoma shqetësuese përfshirë ethe, diarre dhe probleme lëkure. Ambasada amerikane në Islamabad thotë se po dërgon ndihma emergjente, përfshirë 2 impiante për filtrim uji, 380 mijë paketa ushqimore për banorët, katër gomone shpëtimi ndërkohë që, që nga e premtja ka vënë në dispozicion helikopterë për të nxjerrë personat e bllokuar nga zonat e përmbytura. Ambasada ka njoftuar se do të dërgojë 12 ura parafabrikate prej çeliku për të vendosur përkohësisht lidhjet me zonat e përmbytura.